[{"text_idx": "#000005", "text": "Drwy raglen Trosglwyddo Asedau Cymunedol (CAT2) y Gronfa Loteri Fawr, mae\u2019r Fenter Iaith a datblygu cymunedol, sydd wedi ei sefydlu ers 1999, wedi derbyn \u00a31.1 miliwn tuag at y prosiect. Bydd y prosiect yn adnewyddu Neuadd Sirol Llandeilo a throi\u2019r adeilad hynafol a hanesyddol hwn yn ganolfan gymunedol gyfoes a hygyrch i bawb, a fydd yn gyfleuster newydd ar gyfer trigolion lleol ac ymwelwyr. Mae\u2019r adeilad mewn lleoliad delfrydol ac ardal brysur yng nghanol tref farchnad Llandeilo yn Sir Gaerfyrddin."}, {"text_idx": "#000006", "text": "Bydd y ganolfan yn cynnig ystod eang o wasanaethau a darpariaethau ar gyfer pobl o bob oedran a chefndir. Bydd yn cynnwys swyddfeydd i Fenter Bro Dinefwr, siambr a swyddfa ar gyfer Cyngor Tref Llandeilo, canolfan dreftadaeth a diwylliant, gwagle ar gyfer arddangosfeydd a siopau \u2018pop up\u2019, swyddfeydd, ystafelloedd cyfarfod a hyfforddi, a chanolfan gynadleddau gydag offer sain, cyfleuterau fideo gynadledda ac offer cyfieithu ar y pryd."}, {"text_idx": "#000008", "text": "\u201cMae hwn yn newyddion arbennig, nid yn unig i Fenter Bro Dinefwr ond hefyd i dref Llandeilo a\u2019r ardal ehangach. Mae\u2019n un o\u2019r buddsoddiadau cymunedol mwyaf erioed i\u2019r ardal a bydd yn datblygu un o adeiladau hynaf y dref yn ganolfan gymunedol bydd yn agored i bawb. Bydd hefyd yn cyfrannu\u2019n gadarnhaol at ddatblygiad economaidd, cymunedol a ieithyddol.\u201d"}, {"text_idx": "#000009", "text": "\u201cMae sefydlu canolfan yng nghanol y gymuned wedi bod yn ddehead gan y Fenter ers blynyddoedd, ac mae\u2019r holl waith gan y staff, gwirfoddolwyr a\u2019r tim proffesiynol wedi talu ar ei ganfed. Mae ein diolch yn fawr i nifer o bartneriaid, yn enwedig i Gyngor Tref Llandeilo a Chronfa\u2019r Loteri Fawr, am wneud y cyfan yn bosib.\u201d"}, {"text_idx": "#000010", "text": "Dywedodd y Cynghorydd Sir lleol, Edward Thomas, sydd wedi bod yn rhan o\u2019r prosiect o\u2019r dechrau;"}, {"text_idx": "#000011", "text": "\u201cBydd y ganolfan yn ddatblygiad gwych i Landeilo a\u2019r ardal gyfan, ac mae\u2019r Cyngor Tref yn edrych ymlaen at gydweithio gyda\u2019r Fenter ymhellach ar y prosiect cyffrous yma.\u201d"}]